Rayan og Tómas sigruðu á öðru móti Bikarsyrpu TR Iðunn og Rayan með sigurlaunin . Tómas þurfti frá að hverfa vegna undirbúnings fyrir próf í skólanum . Alls voru keppendur 25 talsins sem er fínasta þátttaka , sérstaklega í ljósi þess að stór hópur fastagesta Bikarsyrpunnar var í skákferð í Svíþjóð á vegum skákdeilda Fjölnis og Breiðabliks – glæsilegt framtak það ! Mótahald fór vel fram og úr varð mjög jafnt og spennandi mót þar sem úrslit réðust ekki fyrr en að lokinni síðustu skák mótsins á milli Rayans og Arnars Valssonar . Lokastöðu mótsins má að venju sjá á Chess-Results . Stutt er í að þriðja mót syrpunnar fari fram en það verður helgina 29. nóv – 1. des . Sjáumst þá !